CELEX: 32007R1213
Language: lt
Date: 2007-10-17 00:00:00
Title: 2007 m. spalio 17 d. Komisijos reglamentas (EB) Nr. 1213/2007, sumažinantis 2007–2008 prekybos metais skiriamą pagalbą tam tikrų citrusų vaisių augintojams dėl perdirbimo ribos viršijimo kai kuriose valstybėse narėse

18.10.2007   
            
            
               LT
            
            
               Europos Sąjungos oficialusis leidinys
            
            
               L 274/9
            
         
      KOMISIJOS REGLAMENTAS (EB) Nr. 1213/2007
   2007 m. spalio 17 d.
   sumažinantis 2007–2008 prekybos metais skiriamą pagalbą tam tikrų citrusų vaisių augintojams dėl perdirbimo ribos viršijimo kai kuriose valstybėse narėse
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1996 m. spalio 28 d. Tarybos reglamentą (EB) Nr. 2202/96, nustatantį Bendrijos pagalbos schemą tam tikrų citrusų vaisių augintojams (1), ypač į jo 6 straipsnį,
   kadangi:
   
               (1)
            
            
               Reglamento (EB) Nr. 2202/96 5 straipsnio 1 dalyje tam tikriems citrusų vaisiams buvo nustatytos Bendrijos perdirbimo ribos, paskirstytos valstybėms narėms remiantis minėto reglamento II priedu.
            
         
               (2)
            
            
               Reglamento (EB) Nr. 2202/96 5 straipsnio 2 dalyje numatyta, kad kai ši riba viršijama, minėto reglamento I priede nurodyti pagalbos dydžiai sumažinami kiekvienoje valstybėje narėje, kurioje buvo viršyta atitinkama perdirbimo riba. Ribų perviršiai yra nustatomi remiantis vidutiniu perdirbtu kiekiu gaunant pagalbą pagal pagalbos schemą per trejus prekybos metus ar per kitą lygiavertį laikotarpį, einantį prieš prekybos metus, kuriems pagalba turi būti nustatyta.
            
         
               (3)
            
            
               Pagal Komisijos reglamento (EB) Nr. 2111/2003 (2), nustatančio išsamias Reglamento (EB) Nr. 2202/96 taikymo taisykles, 39 straipsnio 1 dalies c punktą valstybės narės pranešė, koks apelsinų kiekis buvo perdirbtas gaunant pagalbą. Remiantis šia informacija, buvo nustatyta, kad Bendrijos patvirtinta perdirbimo riba buvo viršyta 376 023 tonomis. Būtent Italija, Graikija ir Portugalija viršijo joms leistinas perdirbimo ribas. Todėl pagalbos už apelsinus dydis, nurodytas Reglamento (EB) Nr. 2202/96 I priede, 2007–2008 prekybos metais turėtų būti sumažintas 55,91 % Italijoje, 8,34 % Graikijoje ir 52,88 % Portugalijoje.
            
         
               (4)
            
            
               Pagal Reglamento (EB) Nr. 2111/2003 39 straipsnio 1 dalies c punktą valstybės narės informavo, koks mažųjų citrusų vaisių kiekis buvo perdirbtas gaunant pagalbą. Remiantis šia informacija, buvo nustatyta, kad Bendrijos patvirtinta perdirbimo riba buvo viršyta 104 734 tonomis. Būtent Italija, Ispanija, Portugalija ir Kipras viršijo joms leistinas perdirbimo ribas. Todėl pagalbos už mandarinus, klementinas ir satsumas dydis, nurodytas Reglamento (EB) Nr. 2202/96 I priede, 2007–2008 prekybos metais turėtų būti sumažintas 62,30 % Italijoje, 12 % Ispanijoje (už mažuosius citrusų vaisius, skirtus perdirbti į sultis), 80,66 % Portugalijoje ir 53,27 % Kipre.
            
         
               (5)
            
            
               Šiame reglamente numatytos priemonės atitinka Perdirbtų vaisių ir daržovių produktų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Italijai, Graikijai ir Portugalijai skirtina pagalbos suma, suteikiama pagal Reglamentą (EB) Nr. 2202/96 2007–2008 prekybos metais už perdirbti pristatytus apelsinus, yra nustatyta šio reglamento I priede.
   2 straipsnis
   Italijai, Ispanijai, Portugalijai ir Kiprui skirtina pagalbos suma, suteikiama pagal Reglamentą (EB) Nr. 2202/96 2007–2008 prekybos metais už perdirbti pristatytus mandarinus, klementinas ir satsumas, yra nustatyta šio reglamento II priede.
   3 straipsnis
   Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. spalio 17 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 297, 1996 11 21, p. 49. Reglamentas su paskutiniais pakeitimais, padarytais 2003 m. Stojimo aktu.
   
      (2)  OL L 317, 2003 12 2, p. 5.
   
      I PRIEDAS
      
                  (EUR/100 kg)
               
            
                   
               
               
                  Daugiametės sutartys
               
               
                  Sutartys vieneriems prekybos metams
               
               
                  Pavieniai augintojai
               
            
                  Italija
               
               
                  4,97
               
               
                  4,32
               
               
                  3,89
               
            
                  Graikija
               
               
                  10,33
               
               
                  8,98
               
               
                  8,08
               
            
                  Portugalija
               
               
                  5,31
               
               
                  4,62
               
               
                  4,16
               
            
   
      II PRIEDAS
      
                  (EUR/100 kg)
               
            
                   
               
               
                  Daugiametės sutartys
               
               
                  Sutartys vieneriems prekybos metams
               
               
                  Pavieniai augintojai
               
            
                  Italija
               
               
                  3,95
               
               
                  3,43
               
               
                  3,09
               
            
                  Ispanija – mažieji citrusų vaisiai, skirti perdirbti į sultis
               
               
                  9,21
               
               
                  8,01
               
               
                  7,21
               
            
                  Portugalija
               
               
                  2,03
               
               
                  1,76
               
               
                  1,58
               
            
                  Kipras
               
               
                  4,89
               
               
                  4,25
               
               
                  3,83